De Indiarum Iure, sive de Iusta Indiarum Occidentalium Inquisitione, Acquisitione, et Retentiones Tribus Libris Comprehensum., "Mihi verò, his reiectis, magis probatur ſententia Illuſtriſs…"
author: Juan de Solórzano Pereira
source date: 1629
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Mihi verò, his reiectis, magis probatur ſententia Illuſtriſs. Cardin. Baronij in notis ad Martyrolog. Roman. ad diem 11. Ianuarij, qui putat, à temporibus Chriſtianorum Imperatorum, Gentiles Paganos vocari cœpiſſe, eò quòd, ut proximè diximus, Imperatorijs legibus claudi cœperant idolorum ſana, & delubra, & ſacra Gentilium prohiberi in oppidis: quare urbibus excluſi, pagos, villas, & agros adire cogebantur, & illic ſuos inanes Deos colere, & ſuperſtitioſa ſua ſacra facere, unde & Pagani dicti ſunt. In pagis autem & villis ſuperſtitionum cultum frequenter uſitatum fuiſſe, iam olim oſtendit Cicero lib. 2. de legibus, & uſque ad tempora Honorij Imperatoris, quæ erat idololatria in pagis reſidua fuiſſe videtur. Vnde S. Auguſt. qui ijſdem temporibus vixit, ſerm. de verb. Domin. inquit: Multi Pagani habent iſtas abominationes in fundis, &c. Quam rationem luculenter idem Auctor proſequitur, & eo non citato Ioan. Azorius dict. lib. 8. cap. 24. quæſt. 1. col. 1273. & multum probat, & laudat Ant. Mornacius in obſervation. ad lib. 1. Cod. ſub dict. titul. de Paganis, pag. 95.